CELEX: 62014TN0644
Language: bg
Date: 2014-08-30 00:00:00
Title: Дело T-644/14: Жалба, подадена на 30 август 2014 г.  — ADR Center/Комисия

3.11.2014   
            
            
               BG
            
            
               Официален вестник на Европейския съюз
            
            
               C 388/21
            
         Жалба, подадена на 30 август 2014 г. — ADR Center/Комисия
   (Дело T-644/14)
   2014/C 388/25
   Език на производството: английски
   
      Страни
   
   
      Жалбоподател: ADR Center Srl (Рим, Италия) (представител: L. Tantalo, lawyer)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията, съдържащо се в писмото ѝ от 27 юни 2014 г. за действия по събиране на вземания срещу ADR Center,
            
         
               —
            
            
               да разпореди незабавно заплащане на дебитното салдо на ADR Center в размер на 79  700,40 EUR за проформа фактура и кредитна разписка, издадени на 13 ноември 2013 г.,
            
         
               —
            
            
               да разпореди незабавно заплащане на претърпените от ADR Center вреди върху международната му репутация и за отделеното време от неговия висш персонал за защита на неоснователно искане,
            
         
               —
            
            
               да осъди ответника и евентуалните встъпили страни да заплатят съдебните разноски за настоящото производство в размер, определен по справедливост от Общия съд.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               С първото основание се твърди, че обжалваното решение следва да се отмени поради това, че одитните действия и произтичащите от тях нареждания на Комисията се основават на набор от правила, по които не е постигнато съгласие.
            
         
               2.
            
            
               С второто основание се твърди, че обжалваното решение следва да се отмени поради това, че Комисията неоснователно е забавила издаването на окончателните одитни доклади и придружаващите ги нареждания за събиране на вземания.
            
         
               3.
            
            
               С третото основание се твърди, че Комисията не е изпълнила задължението си за доказване. В това отношение жалбоподателят изтъква, че Комисията е основала финансовия си одит и произтичащите от него нареждания за събиране на вземания върху неподкрепени с доказателства констатации.
            
         
               4.
            
            
               С четвъртото основание се твърди, че констатациите от одита на Комисията са неправилни. В това отношение жалбоподателят твърди, че констатациите от одита на Комисията се оспорват на основание на редица явни процесуални и материални грешки. Жалбоподателят твърди и че Комисията не само не е проверила самите нареждания, издадени от нея, но също явно е пренебрегнала и не е разгледала всички въпроси, които са били поставени от ADR Center.